《六月初一日次韵酬元煇》
元代·方回

吾不及渊明，爱酒未能止。
不仕亦有禄，赖此天之美。
年年揽饥亦，忧旱复忧水。
迩来甘雨调，恶况已一洗。
□□佳人葠，古绵真附子。
服药焉用多，寡欲即将理。
固穷岂无说，屡空讵足耻。
彼以盗贼富，乃兹所深鄙。
怀人渴仪刑，秉芳在中沚。
心赏于焉臻，酌水味亦旨。
况有杯中物，侑以来禽李。
清谈有余韵，草木亦侧耳。
云霄自旦奭，丘壑且园绮。
向来荣进念，腐泥沉井底。
相与赓醉吟，所乐不过此。
寄语亨衢人，可吊不可喜。
猗嗟楚子文，庸肯愠三已。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。